ഫിറ്റ് ഇന്ത്യ ഫ്രീഡം റണ് 2.0 എന്ന രാജ്യവ്യാപക പരിപാടിക്ക് കേന്ദ്ര യുവജനകാര്യകായിക മന്ത്രി ശ്രീ അനുരാഗ് സിംഗ് താക്കൂര് തുടക്കം കുറിച്ചു ഇന്ത്യന് സ്വാതന്ത്ര്യത്തിന്റെ 75 വര്ഷം ആഘോഷിക്കുന്നതിന്റെ ഭാഗമായി സംഘടിപ്പിച്ചിരിക്കുന്ന ആസാദി കാ അമൃത് മഹോത്സവത്തിന്റെ ഭാഗമായി ഫിറ്റ് ഇന്ത്യ ഫ്രീഡം റണ് 2.0 എന്ന രാജ്യവ്യാപക പരിപാടിക്ക് ആഗസ്റ്റ് 13 ന് കേന്ദ്ര യുവജനകാര്യ, കായിക മന്ത്രി ശ്രീ അനുരാഗ് സിംഗ് ഠാക്കൂറും സഹമന്ത്രി ശ്രീ നിസിത് പ്രമാണികും ചേര്ന്ന് തുടക്കം കുറിച്ചു ഫ്രീഡം റണ് ഡല്ഹിയിലെ മേജര് ധ്യാന് ചന്ദ് നാഷണല് സ്റ്റേഡിയത്തില് കേന്ദ്രമന്ത്രി ഫ്ലാഗ് ഓഫ് ചെയ്യുകയും റണ്ണില് പങ്കെടുക്കുകയും ചെയ്തു. പോര്ട്ട് ബ്ലെയറിലെ സെല്ലുലാര് ജയില് ഉള്പ്പെടെയുള്ള രാജ്യത്തെ മറ്റ് 75 സ്ഥലങ്ങളിലും പരിപാടി നടന്നു. ലാഹൗള് സ്പിതിയിലെ കസ പോസ്റ്റ്, മുംബൈയിലെ ഗേറ്റ്വേ ഓഫ് ഇന്ത്യ, പഞ്ചാബിലെ അത്താരി ബോര്ഡര് എന്നിവിടങ്ങളിലും പരിപാടികള് സംഘടിപ്പിച്ചു. നവ ഇന്ത്യയെ ഫിറ്റ് ഇന്ത്യയാക്കി മാറ്റാനുള്ള ഫിറ്റ്നസ് പ്രതിജ്ഞയും ശ്രീ അനുരാഗ് സിംഗ് ഠാക്കൂര് ചൊല്ലിക്കൊടുത്തു. സാംസ്കാരിക മന്ത്രാലയത്തിന്റെ ആഭിമുഖ്യത്തില് നമ്മുടെ സ്വാതന്ത്ര്യസമര സേനാനികളുടെ വീരഗാഥകള് ആഘോഷിക്കുന്ന ഒരു മാര്ഷല് നൃത്ത പരിപാടി അവതരിപ്പിക്കുകയും, തുടര്ന്ന് രാജ്യമെമ്ബാടുമുള്ള സായുധ, അര്ദ്ധസൈനിക സേനാംഗങ്ങളുമായും നെഹ്റു യുവ കേന്ദ്ര NYKS അംഗങ്ങളുമായും മന്ത്രിമാര് വിര്ച്വലായി ആശയവിനിമയം നടത്തുകയും ചെയ്തു. അസമില് നിന്ന് എസ്എസ്ബി ഉദ്യോഗസ്ഥരും അത്താരി അതിര്ത്തിയില് നിന്ന് ബിഎസ്എഫ് ഉദ്യോഗസ്ഥരും അലഹബാദിലെ ആസാദ് പാര്ക്കില് നിന്ന് സിആര്പിഎഫ് ഉദ്യോഗസ്ഥരും പരിപാടിയില് പങ്ക് ചേര്ന്നു. രാജ്യത്തിന്റെ വിവിധ ഭാഗങ്ങളില് പങ്കെടുത്തവരുമായി സംവദിക്കവെ, എല്ലാ പൗരന്മാരും പ്രസ്ഥാനത്തിന്റെ ഭാഗമാകണമെന്ന് ശ്രീ അനുരാഗ്സിംഗ് ഠാക്കൂര് അഭ്യര്ത്ഥിച്ചു. ഉചിതമായ സ്ഥലവും സമയവും തിരഞ്ഞെടുത്ത് ഈ ചരിത്ര പ്രസ്ഥാനത്തിന്റെ ഭാഗമാകാനും അദ്ദേഹം ആഹ്വാനം ചെയ്തു. ആഗസ്റ്റ് 15 ന് ആരംഭിക്കുന്ന ഫ്രീഡം റണ് 2021 ഒക്ടോബര് 2 വരെ നീണ്ടുനില്ക്കും. ഇത് രാജ്യത്തൊട്ടാകെയുള്ള 7.50 കോടിയിലധികം യുവാക്കളിലും പൗരന്മാരിലും എത്തുമെന്ന് പ്രതീക്ഷിക്കുന്നു. ഫിറ്റ് ഇന്ത്യ ഫ്രീഡം റണ് 2.0 പരിപാടിയില് പ്രതിജ്ഞ, ദേശീയഗാനം, ഫ്രീഡം റണ്, സാംസ്കാരിക പരിപാടികള് എന്നിവയ്ക്കൊപ്പം, യുവാക്കളായ സന്നദ്ധ പ്രവത്തകര്ക്ക് പരിപാടിയില് പങ്കെടുക്കാനും അവരുടെ ഗ്രാമങ്ങളില് സമാനമായ സ്വാതന്ത്ര്യദിന പരിപാടികള് സംഘടിപ്പിക്കാന് വേണ്ട അവബോധം സൃഷ്ടിക്കാനും ലക്ഷ്യമിടുന്നു. ജനങ്ങള്ക്ക് ഫിറ്റ് ഇന്ത്യ പോര്ട്ടലായ https:fitindia.gov.in ല് രജിസ്റ്റര് ചെയ്ത് ഫ്രീഡം റണ് പരിപാടികള് അപ്ലോഡ് ചെയ്യാനും Run4India, AzadikaAmritMahotsav എന്ന ഹാഷ് ടാഗില് സാമൂഹ്യമാധ്യമങ്ങളിലൂടെ പ്രചരിപ്പിക്കാനും കഴിയും. പ്രമുഖ വ്യക്തികള്, ജനപ്രതിനിധികള്, പിആര്ഐ ലീഡേഴ്സ് , സാമൂഹ്യ പ്രവര്ത്തകര്, കായിക താരങ്ങള്, മാധ്യമ പ്രവര്ത്തകര്, ഡോക്ടര്മാര്, കര്ഷകര്, കരസേന ഉദ്യോഗസ്ഥര് തുടങ്ങിയവര് വിവിധ പരിപാടികളില് പങ്കെടുക്കണമെന്നും പ്രോത്സാഹിപ്പിക്കണമെന്നും പ്രചോദിപ്പിക്കണമെന്നും നിര്ദ്ദേശമുണ്ട്. കോവിഡ് 19 പ്രോട്ടോക്കോള് പാലിച്ച് വിര്ച്വലായും അല്ലാതെയും രാജ്യത്തുടനീളം പരിപാടികള് സംഘടിപ്പിക്കും.